SODBA SODIŠČA ZA USLUŽBENCE EVROPSKE UNIJE

(drugi senat)

z dne 11. decembra 2013

Carlos Andres in drugi

proti

Evropski centralni banki (ECB)

„Javni uslužbenci — Uslužbenci ECB — Reforma pokojninskega sistema — Zamrznitev pokojninskega načrta — Izvajanje pokojninskega sistema — Posvetovanje z nadzornim odborom — Posvetovanje z odborom zaposlenih — Posvetovanje z razširjenim svetom — Posvetovanje s svetom ECB — Triletno preverjanje pokojninskega načrta — Kršitev Pogojev o zaposlitvi — Očitna napaka pri presoji — Načelo sorazmernosti — Pridobljene pravice — Načeli pravne varnosti in predvidljivosti — Obveznost obveščanja“

Predmet:

Tožba, vložena na podlagi člena 36.2 Protokola o statutu Evropskega sistema centralnih bank in Evropske centralne banke, priloženega Pogodbi EU in Pogodbi DEU, s katero C. Andres in 168 drugih tožečih strank v bistvu predlagajo, na eni strani razglasitev ničnosti njihovih plačilnih listov za mesec junij 2009, ker je ta plačilni list prva oblika izvajanja reforme pokojninskega sistema Evropske centralne banke (ECB), ki je bila sprejeta 4. maja 2009, in razglasitev ničnosti vseh kasnejših plačilnih listov in bodočih pokojninskih odrezkov ter po drugi strani naložitev ECB, naj izplača razliko med plačo ali pokojnino, ki bi jo dobili na podlagi prejšnje ureditve zavarovanja, in plačo ali pokojnino, pri kateri je bila uporabljena nova ureditev zavarovanja, in plačilo odškodnine za škodo, za katero trdijo, da so jo utrpeli zaradi zmanjšanja kupne moči.

Odločitev:

Tožba se zavrne. C. Andreas in 168 drugih tožečih strank, katerih imena so navedena v prilogi, nosijo svoje stroške in naloži se jim plačilo stroškov, ki jih je priglasila Evropska centralna banka.

Povzetek

Uradniki – Uslužbenci Evropske centralne banke – Zastopanje – Odbor za nadzor pokojninskega načrta – Obvezno posvetovanje – Obseg – Reforma pokojninskega sistema – Vključitev – Meje (Pogoji za zaposlitev osebja Evropske centralne banke, Priloga III, člen 2.2) Uradniki – Uslužbenci Evropske centralne banke – Zastopanje – Odbor za nadzor pokojninskega načrta – Obvezno posvetovanje – Obseg – Obveznost predložitve odboru vseh upoštevnih informacij – Meje – Notranji pripravljalni dokumenti in zapisniki s sestankov organov odločanja – Izključitev (Protokol o Statutu Evropskega sistema centralnih bank in Evropske centralne banke, člen 10.4; Poslovnik Evropske centralne banke, člen 23.1) Uradniki – Uslužbenci Evropske centralne banke – Zastopanje – Odbor zaposlenih – Obvezno posvetovanje – Obseg – Razlog (Pogoji za zaposlitev v Evropski centralni banki, člena 48 in 49) Evropska centralna banka – Izvršilni odbor – Sestanki – Sklic – Obveznost predsednika Banke, da skliče sestanek, da bi se obravnaval dopis odbora zaposlenih Banke – Neobstoj (Poslovnik Evropske centralne banke, člen 6; Poslovnik izvršilnega odbora Evropske centralne banke, člen 4) Uradniki – Uslužbenci Evropske centralne banke – Pokojnine – financiranje pokojninskega sistema – Obveznost sveta ECB, da dopolni strukturni primanjkljaj pokojninskega načrta tako, da nakaže dodatne prispevke iz splošnih sredstev Banke – Neobstoj (Pogoji za zaposlitev osebja Evropske centralne banke, Priloga III, členi 5.1, 6.3 in 6.6) Uradniki – Uslužbenci Evropske centralne banke – Pokojnine – Financiranje pokojninskega sistema – Način ohranitve aktuarskega ravnotežja pokojninskega sistema Banke – Določitev – Diskrecijska pravica sveta ECB – Sodni nadzor – Meje – Reforma pokojninskega sistema, ki ima drugačne posledice glede prispevkov uslužbencev in Banke – Kršitev načela sorazmernosti – Neobstoj (Kadrovski predpisi, Priloga XII; Pogoji za zaposlitev osebja Evropske centralne banke, Priloga IIIa, člen 23) Uradniki – Uslužbenci Evropske centralne banke – Narava delovnega razmerja – Pogodbena in ne na podlagi kadrovskih predpisov – Sprememba pogojev za zaposlitev glede pokojninskega načrta Banke s strani sveta ECB – Obveznost pridobitve predhodnega soglasja zadevnih uslužbencev – Neobstoj Protokol o Statutu Evropskega sistema centralnih bank in Evropske centralne banke, člen 36.1; Pogoji za zaposlitev osebja Evropske centralne banke, člena 9(a) in 10(a) ter Priloga III; Direktiva Sveta 91/533, člen 2(2)(j)(i)) Uradniki – Uslužbenci Evropske centralne banke – Pokojnine – Nadomestitev pokojninskega načrta s pokojninskim sistemom – Odprava pravice do predčasne upokojitve brez zmanjšanja pokojnine z dopolnitvijo 60 let – Uporaba novih določb za uslužbence, ki te starosti niso dopolnili ob začetku veljavnosti reforme – Kršitev načela ohranitve pridobljenih pravic – Neobstoj – Obstoj pravice do ohranitve nekdanjih pokojninskih konverzijskih faktorjev – Neobstoj (Pogoji za zaposlitev osebja Evropske centralne banke, Priloga III, člena 11.1 in 11.5) Uradniki – Uslužbenci Evropske centralne banke – Pokojnine – Nadomestitev pokojninskega načrta s pokojninskim sistemom – Uvedba manj ugodnih določb – Dopustnost – Zahteva – Določitev dovolj dolgega prehodnega obdobja (Pogoji za zaposlitev osebja Evropske centralne banke, Priloga III, člen 6.3 in Priloga IIIa, člen 6.3)